Зелен скакулец

Зелениот скакулец (Tettigonia viridissima) е правокрилен инсект во семејството на Tettigoniidae. Има добро развиени трети нозе за скокање. Достигнува должина до 3,5 cm. Пипалата му се подолги од телото и се свртени наназад. Телото му е зелено. Кога е во зелена средина (трева, гранки, лисја) не се забележува и сосема е заштитен. Активен е преку ден. Се среќава по ливади и ниви во текот на летото и есента. Распространет е низ цела Македонија. 

 Распостранетост 
Зелениот скакулец може да се најде од западна европа до источна кина.  Широко распостранет од низините сè до 2000 м во планините; во различни (обично влажни) станишта, на лето мажјаците се огласуваат од високите дрвја. Се хранат со растенија и инсекти. Јајцата (снесени во земјата) хибернираат; имага – од Јули до Октомври. мини|лево|Женка во близина на гр. Манхајм, Баден-Виртемберг

 Опис 
Мажјаците се долги 28-36 mm, а женките од 32 до 42 mm. Вкупната должина од главата со крилјата е 5сm. Зелениот скакулец е најчесто зелен по боја со кафеава пруга на горниот дел на крилјата. Кај женката, овипозиторот е долг до крајот на крилјата.

Овој вид е главно месојаден кој се храни со инсекти (муви, лисни вошки, итн.). Нивните јајца презимуваат и младенчињата се појавуваат во пролетта. Младенчињата растат преку отфрлање на нивната кожа повеќе пати, преку кое нивната крајна форма има целосно созреани крилја и репродуктивни органи. Овој вид е активен во дента и ноќта, пеејки од попладне до ноќта. Женката положува група јајца во растресита земја, покријани во слуз кој се зацврстува во отворен воздух. 

 Галерија 

 Наводи 

 Надворешни врски 

 Галерија во ризницата